stanford-oval/wikipedia huggingface dataset:
Arto Tolsa Areena
Ennätykset

Olympiakisojen ennätysyleisön lisäksi suurimmat seurojen yleisöennätykset ovat KTP:n yleisöennätys 6 325 katsojaa kaudella 1981 Kopareita vastaan ja FC KooTeePeen yleisöennätys 4 215 katsojaa Veikkausliigan ottelussa FC KooTeePee–TP-47 kaudella 2004.
Arto Tolsa -areena nurmipintaisena vuonna 2006.
Tenstan metroasema

Tenstan metroasema on asema Tukholman metron sinisellä linjalla Tenstan kaupunginosassa. Asema avattiin 31. elokuuta 1975, jolloin se oli metron 86. asema. Asema sijaitsee Rinkebyn ja Hjulstan välissä 20–22 metrin syvyydessä.
Vuonna 2015 asemaa käytti vuorokaudessa noin 6 900 matkustajaa.
Asemalla on Helga Henschenin taideteos En ros till invandrarna.
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Hjulsta (päätepiste) |  |  Linja 10 |  | Rinkebyn metroasema ▷ Kungsträdgårdenin metroasema |
muokkaa wikidataa
Tibiri (departementti)

Dosson alueen vanha departementtijako. Tibirin departementti on sen jälkeen erotettu Dogondoutchin eteläosasta.
Tibiri (myös Doutchi) on departementti Nigerin Dosson alueella. Sen pinta-ala on 2 541 neliökilometriä. Asukkaita on 270 016 henkeä (vuonna 2012, väestönlaskenta).
Tibirin departementti sijaitsee Dosson alueen itäosassa. Se rajoittuu pohjoisessa Dogondoutchin, lännessä Dosson ja etelässä Dioundioun departementteihin sekä idässä Nigeriaan.
Departementin hallinnollinen keskus on Tibiri. Siihen kuuluu neljä maalaiskuntaa: Doumega, Guéchéme, Koré Mairoua ja Tibiri. Kyliä on yhteensä 631.
Tivedin piiri

| Tivedin piiri |
| --- | --- |
 Tivedin kirkko
 fiTivedin piiri 
 58°46′08″N, 14°31′44″E 
Valtio:   Ruotsi
Maakunta:  Länsi-Götanmaa
Lääni:  Örebron lääni
Kunta:  Laxån kunta
Piirikoodi:  107448
Väestö
Väkiluku (2022):  325 
Tivedin piiri (ruots. Tiveds distrikt) sijaitsee Laxån kunnassa Ruotsissa. Sen väkiluku on 325  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Laxån kunnan piirit
Tensidi

Miselli 
Tensidit eli pinta-aktiiviset aineet hakeutuvat öljy/vesi-emulsiossa yhteen niin, että hydrofobiset osat ovat kohti öljyosaa ja hydrofiiliset osat kohti vettä. Muodostumaa kutsutaan miselliksi.
Tensidit eli pinta-aktiiviset aineet ovat kemiallisia yhdisteitä, joissa on hydrofiilinen (vesihakuinen) ja hydrofobinen (vesipakoinen) pää. Tensidejä kutsutaan myös surfaktanteiksi.
Tensidit tunkeutuvat vesiliuoksessa vesimolekyylien väleihin pienentäen pintajännitystä. Tensidit alentavat pintajännitystä, parantavat veden kostutuskykyä, irrottavat ja pilkkovat kuiduista tehokkaasti likaa, estävät sähköisten ominaisuuksiensa ansiosta lian tarttumisen takaisin puhdistettavalle pinnalle, minkä vuoksi niitä käytetään pesuaineissa.
Anioniset tensidit
Ionittomat tensidit
Kationiset tensidit
Amfoteeriset tensidit
Saippua on eräs tensidi, mutta synteettiset tensidit ovat syrjäyttäneet lähes kokonaan sen. Useimmat tensidit ovat sellaisenaan myrkyllisiä vesieliöille. Ympäristövaikutusten merkityksen lisäännyttyä niitä on alettu valmistaa myös uusiutuvista luonnonvaroista (kasvi- ja eläinrasvoista). Tensidien hajoavuuteen jätevesissä vaikuttaa niiden kemiallinen rakenne.
Markkinoille saatettavien pesuaineiden tensidien on Tukesin mukaan oltava pesuaineasetuksen (EY) N:o 648/2004 nojalla biologisesti hajoavia.
Joutsenmerkki rajoittaa ympäristölle vaarallisten tensidien käyttöä lainsäädäntöä pidemmälle. [lähde? ] Joutsenmerkityissä tuotteissa käytettävien tensidien ominaisuudet, muun muassa hajoavuus, on tutkittu laboratoriotestien avulla.
Aiheesta muualla

Kuvia tai muita tiedostoja aiheesta Tensidi Wikimedia Commonsissa
Artur Jorge

| 0 | 1 | 2 |
| --- | --- | --- |

Henkilötiedot
Koko nimi: Artur Jorge Braga Melo Texeira
Syntymäaika: 13. helmikuuta 1946
Syntymäpaikka: Porto, Portugali
Kuolinaika: 22. helmikuuta 2024 (78 vuotta)
Pelipaikka: Hyökkääjä
Seurat
| Vuodet | Seura | O (M) |
| 1960–1965 1965–1968 1968–1975 1975–1978 |  FC Porto  Académica de Coimbra  SL Benfica Belenenses Yhteensä | 4 (1) 96 (72) 95 (72) 51 (14) 246 (159) |
Maajoukkue
| 1967–1977 |  Portugali | 16 (1) |
Valmennusura
1981 1981–1983 1984–1987 1987–1989 1989–1991 1991–1994 1994–1995 1995–1996 1996–1997 1997–1998 1998–1998 1998–1999 1999–2000 2000–2001 2001–2002 2002–2004 2004–2006 2006–2007: Belenenses Portimonense SC FC Porto Racing Paris FC Porto/Portugali Paris Saint Germain Benfica Sveitsi Portugali CD Tenerife Vitesse Paris Saint Germain Al-Nasr Al-Hilal Académica de Coimbra PFK TsSKA Moskova Kamerun Créteil
 Seurajoukkueuran tilastot kattavat vain kansalliset sarjat.
Artur Jorge Braga Melo Texeira, tunnetaan nimellä Artur Jorge (13. helmikuuta 1946 Porto – 22. helmikuuta 2024), oli portugalilainen jalkapallovalmentaja ja jalkapalloilija.
Ura pelaajana

Jorge aloitti peliuransa FC Portossa josta siirtyi 1965 Academica de Coimbran joukkueeseen. Uransa parhaimmat vuodet Jorge pelasi SL Benficassa, jota edusti vuosina 1968–75. Tuona aikana Jorge voitti kahdesti Portugalin liigan maalikuninkuuden sekä yhteensä viisi liigamestaruutta. Hänen uransa päättyi jalan murtumiseen 1977.
Ura pelaajana > Meriitit pelaajana

Portugalin mestaruus (5): 1969, 1971, 1972, 1973, 1975
Portugalin cup-mestaruus (3): 1969, 1970, 1972
Portugalin liigan paras maalintekijä: 1971, 1972
Ura valmentajana

Peliuransa jälkeen Artur Jorge on toiminut valmentana ja tehnyt värikkään uran jalkapallon parissa. Hän opiskeli valmentajaksi Leipzigissa, DDR:ssä. Hänen uransa lähti lentoon FC Porton päävalmentajana vuosina 1984–87 liigamestaruuksien, cupvoittojen ja Euroopan Cupin voiton myötä. Hän valmensi välillä Ranskassa Racing Club de Paris'ta sekä myös hetken Portugalin maajoukkuetta ennen paluutaan Portoon 1989. Jälleen tuloksena Portossa oli liigamestaruus.
1991–1994 Jorge valmensi Paris Saint-Germainia menestyksekkäästi Ranskan kentillä, joukkue voitti liigan ja cupin. PSG:n huippuvuosien jälkeen Jorgen ura on ollut laskusuuntainen, hän toimi mm. maajoukkuevalmentajana Sveitsissä ja Portugalissa sekä palasi takaisin PSG:hen ennen siirtymistään Saudi-Arabiaan. Al Hilalin peräsimessä hän voitti Saudi-Arabian mestaruuden. Jorge valmensi puolisen vuotta myös Venäjällä ja luotsasi PFK TsSKA Moskovan supercupin voittoon. Maaliskuussa 2006 Jorge sai potkut Kaerunin maajoukkueen päävalmentajan tehtävistä maan karsiuduttua Saksan MM-kisoista. Lokakuusta 2006 lähtien Jorge on valmentanut Ranskan Ligue 2:dessa pelaavaa Créteiliä. Jorgen johdolla seura putosi Ligue 2:desta Nationaliin kauden 2006–07 päätteeksi ja portugalilaisvalmentaja sai potkut seurasta.
Joulukuussa 2007 Jorge neuvotteli Iranin maajoukkueen päävalmentajan tehtävistä, muttei tullut valituksi , koska helmikuussa 2008 espanjalainen Javier Clemente nimettiin Iranin uudeksi käskyttäjäksi.
Ura valmentajana > Meriitit valmentajana

Portugalin mestaruus (3): 1985, 1986, 1990
Portugalin Supercupin voitto: 1984, 1986
Euroopan cupin voitto: 1987
Portugalin cupin voitto: 1991
Ranskan mestaruus: 1994
Coupe de Francen voitto: 1993
Saudi-Arabian mestaruus: 2002
venäjän Supercupin voitto: 2004
Tellervo Häyrinen

Selma Tellervo Häyrinen (myöh. Laitinen, 1. tammikuuta 1908 Joroinen – 4. elokuuta 2000) oli suomalainen kirjailija. Hän toimi myös lausujana.
Helsingin maanviljelyslyseota käynyt Häyrinen sai kirjoituksellaan Harjoituskuukaudet ensimmäisen palkinnon Helsingin Toverikuntaliiton kirjoituskilpailussa 1928. Vuonna 1931 Häyrinen julkaisi esikoisteoksensa  Vanha majatalo. Naturalistissävyinen romaani kuvasi vanhassa majatalossa eläneen kirouksen alaisen suvun synkkää elämää.
Teoksia

Vanha majatalo: romaani. Otava 1931
Aiheesta muualla

Tellervo Häyrinen : Harjoituskuukaudet. Saanut l:n palkinnon Toverikuntaliiton kirjoituskilpailuissa. Hiukan toimituksen lyhentämä, Nuori voima, 20.05.1928, nro 10, s. 12, Kansalliskirjaston digitaaliset aineistot
Tellervo Häyrinen : Arkista elämää maalaistalossa. Helsingin Toverikuntaliiton kilpailujen kirjoituksia, Nuori voima, 05.08.1929, nro 13-14, s. 14, Kansalliskirjaston digitaaliset aineistot
Tohtori Raimo

Martti Suosalon kainalossa Jukka Puotila ja Nora Rinne
Tohtori Raimo – valtakunnan terapeutti on suomalainen vuosina 2013–2018 tuotettu radion viihdeohjelma. Se on poliittinen satiiri, jossa näyttelijöiden imitoimat ajankohtaiset vaikuttajat käyvät terapeutin hoidettavina. Yleisradion tuottamaa komediasarjaa esitettiin Radio Suomessa viikoittain vuodesta 2014 loppiaiseen 2019. Ohjelman ensimmäinen lähetys oli kesällä 2013. Martti Suosalon esittämä tohtori Raimo terapoi Suomen politiikan ja talouden eliittiä, jonka hahmoja imitoivat näyttelijät Jukka Puotila, Erja Manto, Nora Rinne ja Jarkko Tamminen.
Kuunnelmasarjan luoja ja pääkäsikirjoittaja on Miira Karhula. Sarjaa käsikirjoitti myös Risto Karhula. Sarjaa ohjasivat vuorotellen tuottaja Pekka Ruohoranta sekä Miira Karhula ja Risto Karhula.
Kuunnelmasarjaan tehtiin 34 uutta jaksoa vuodessa. Lisäksi vappuna, juhannuksena ja uutena vuonna milloin? tehtiin pitkät erikoislähetykset: Märkä vappu, Alaston juhannus ja Sykkivä uusivuosi. Televisiossa esitettiin Tohtori Raimon joulukalenteri 2017 (Yle TV1), jonka animoinnin ja kuvituksen oli tehnyt Juha Fiilin.
Aiheesta muualla

Tohtori Raimo Areena Audiossa, Yle.
Tear Your Soul Apart

| > ..Tear Your Soul Apart Venom |
| --- | --- | --- |

EP-levyn tiedot
 Julkaistu: marraskuu 1990
 Formaatti: 12" vinyyli
 Tyylilaji: heavy metal, black metal
 Kesto: 18.40
 Levy-yhtiö: Under One Flag
...Tear Your Soul Apart on englantilaisen äärimetalliyhtye Venomin EP vuodelta 1990. Se sisältää Prime Evilin sessioista ylijääneitä studioäänityksiä sekä kolme livekappaletta. Viimeinen raita on Judas Priestin ”Hell Bent for Leather”, jonka sanoitukset on vaihdettu muotoon ”Hell bent for metal”.
Kappaleet

| --- | --- |
 A-puoli Skool Daze – 3.50  Bursting Out (live) – 2.39  The Ark – 3.43 :  B-puoli  Civilised – 3.28   Angel Dust (live) – 2.38  Hellbent (Judas Priest -cover, live) – 2.22
Kokoonpano

Al Barnes — kitara
Demolition Man — laulu, bassokitara
Mantas — kitara
Abaddon — rummut
Aiheesta muualla

Tear Your Soul Apart Discogsissa. (englanniksi)
Albumi Tear Your Soul Apart Encyclopaedia Metallum -sivustolla (englanniksi)
Venom
| --- | --- |
Studioalbumit:   Welcome to Hell  Black Metal  At War with Satan  Possessed  Calm Before the Storm  Prime Evil  Temples of Ice  The Waste Lands  Cast in Stone  Resurrection  Metal Black  Hell  Fallen Angels  From the Very Depths  Storm the Gates 
Livealbumit:   Official Bootleg  Eine Kleine Nachtmusik  Second Coming (Live at Dynamo 1996)  Bitten  Witching Hour  Live from the Hammersmith Odeon Theatre 
Kokoelmat:   From Hell to the Unknown...  The Singles 80–86  Acid Queen  In Memorium  The Book of Armageddon  Kissing the Beast  Leave Me in Hell  Skeletons in the Closet  Old, New, Borrowed and Blue  Black Reign  From Heaven to the Unknown  New Live & Rare  Buried Alive  The Collection  The Court of Death  The Venom Archive  Greatest Hits & More  Darkest Hour  Kissing the Beast  Lay Down Your Soul!  In League with Satan  Witching Hour – The Best of Venom  The Seven Gates of Hell – Singles 1980-1985  MMV  In Nomine Satanas – The Neat Anthology (40 Years in Sodom)  Sons of Satan: Rare and Unreleased 
EP:t:   Canadian Assault  American Assault  French Assault  Hell at Hammersmith – Alive in 85  Scandinavian Assault  Japanese Assault  German Assault  Tear Your Soul Apart  Venom ’96  100 Miles to Hell
Togo talviolympialaisissa 2014

Togo osallistui Sotšin talviolympialaisiin 2014 kahden urheilijan suuruisella joukkueella. Sotšin talviolympialaiset olivat Togolle sen historian ensimmäiset.
Joukkue > Alppihiihto

Alessia Afi Dipol
Joukkue > Maastohiihto

Mathilde Amivi Petitjean
Arto Tukio

| Arto Tukio |
| --- | --- |

Henkilötiedot
Syntynyt: 4. huhtikuuta 1981 (ikä 43) Tampere
Kansalaisuus:   Suomi
Jääkiekkoilija
Lempinimi:  Tutka
Pelipaikka:  puolustaja
Maila:  vasen
Pituus:  183 cm
Paino:  88 kg
Pelinumero:  81
Pelaajaura
Pääsarjaura:  1999–2013
Seurat:  Ilves (SM-liiga)   Hermes (I-div.)   Jokerit (SM-liiga)   Frölunda HC (Elitserien)   LeKi (Mestis)
NHL-varaus:  101. varaus, 2000 New York Islanders
| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Saksa 1999 | jääkiekko |  |
Arto Tukio (s. 4. huhtikuuta 1981 Tampere) on suomalainen uransa lopettanut jääkiekkopuolustaja. Hän on Tampereen Ilveksen kasvatti ja edusti seuraa suurimman osan uraansa. Tukio pelasi urallaan myös kaksi kautta Helsingin Jokereissa ja kolme Ruotsin Elitserienin Frölunda Indiansissa.
Ura

Tukio aloitti liigauransa Ilveksessä kaudella 1999–2000 ja viihtyi tamperelaisseurassa kolmen kauden ajan ennen kuin siirtyi Jokereihin kaudeksi 2002–2003. Syksyllä 2004 uudeksi osoitteeksi tuli Göteborg ja Frölunda Indians. Kolmen Elitserien-kauden jälkeen Tukio palasi kasvattajaseuraansa kaudeksi 2007–2008.
Tukio voitti Ilveksessä SM-pronssia vuonna 2001 ja Elitserienissä kultaa 2005 ja hopeaa 2006.
Tukion ura päättyi päävammaan vuonna 2013.
Vahvuudet ja heikkoudet

Vuonna 2007 tehdyn arvion mukaan Tukiota pidettiin monipuolisena puolustajana. Hän liikkui hyvin ja osasi lukea peliä. Kiekolliset taidot riittivät suureen rooliin myös hyökkäyspäässä, mutta laukaus ei Tukiolla ollut huippuluokkaa. Häntä oli moitittu myös liiasta itsevarmuudesta.
Yksityiselämä

Tukiolla on Maria Heleniuksen kanssa kaksi lasta.
Aiheesta muualla

Arto Tukio Elite Prospects. Everysport Media Group AB. (englanniksi)
Arto Tukio Eurohockey.com. (englanniksi)
Tohtori Pöhön aerobix

| Tohtori Pöhön aerobix Sleepy Sleepers |
| --- | --- | --- |

Studioalbumin tiedot
 Äänitetty : 1984
 Julkaistu: 1984
 Tyylilaji: Huumori
 Kesto: 47.00
 Levymerkki: Johanna
Sleepy Sleepersin muut julkaisut
| Chinese Nights 1983 | Tohtori Pöhön aerobix 1984 | Suomen poliisit 1984 |
Tohtori Pöhön aerobix on  Sleepy Sleepersin vuonna 1984 julkaistu albumi. Albumilla on härskejä vitsejä, joita Sakke Järvenpää, Mato Valtonen ja Pulu Asunmaa esittävät, taustalla soi viihdemusiikki.
Levymerkit

Johanna JHN 2512 LP-levy
Johanna JHNK 2512 Kasetti
Tivedenin kansallispuisto

Tiveden
| --- | --- |
Sijainti:  Örebron ja Länsi-Götanmaan läänit, Ruotsi
Lähin kaupunki:  Karlsborg ja Laxå
Pinta-ala:  1 350 hehtaaria
| --- | --- |
Tyyppi:  Ruotsin kansallispuisto 
Perustettu:  1983
Hallinto:  Örebron lääninhallitus (d) 
muokkaa - muokkaa wikitekstiä - muokkaa Wikidataa
Puiston infopiste.
Tivedenin kansallispuisto on Ruotsissa Karlsborgin ja Laxån kuntien alueella sijaitseva kansallispuisto. 1 350 hehtaarin kokoinen puisto on perustettu vuonna 1983.
Aiheesta muualla

Tivedens nationalpark (Arkistoitu – Internet Archive) (ruotsiksi)
Länsstyrelsen Västra Götalands län: Tivedens nationalpark (ruotsiksi)
Sveriges nationalpark (ruotsiksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Tibor Benedek

| Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Maa:   Unkari> Miesten vesipallo. |
| --- | --- | --- | --- |
|  Kultaa | Sydney 2000 |  |  |
|  Kultaa | Ateena 2004 |  |  |
|  Kultaa | Peking 2008 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Barcelona 2003 |  |  |
|  Hopeaa | Perth 1998 |  |  |
|  Hopeaa | Melbourne 2007 |  |  |
|  Pronssia | Perth 1991 |  |  |
Tibor Benedek (12. heinäkuuta 1972 Budapest – 18. kesäkuuta 2020 Budapest) oli unkarilainen vesipalloilija, olympiavoittaja, maailman- ja euroopanmestari, joka toimi urheilu-uransa jälkeen vesipallovalmentajana.
Benedek kuului Unkarin maajoukkueeseen, joka voitti olympiakultaa Sydneyssä 2000, Ateenassa 2004 ja Pekingissä 2008. Benedek edusti maataan kesäolympialaisissa myös Barcelonassa 1992 ja Atlantassa 1996. Lisäksi Benedek voitti MM- ja EM-mitaleja, joiden joukossa maailmanmestaruus Barcelonassa 2003 ja Euroopan mestarus Sevillassa 1997.
Benedekin isä Miklós (s. 1946) on maassaan arvostettu näyttelijä.
Benedek työskenteli myös vesipallovalmentajana. Hän valmensi Unkarin miesten maajoukkuetta muun muassa Rio de Janeiron kesäolympialaisissa 2016 ja johti sen maailmanmestaruuteen vuonna 2013 sekä kahdesti EM-mitaleille. Hän kuoli haimasyöpään Budapestissa 47-vuotiaana 18. kesäkuuta 2020.
Aiheesta muualla

Tibor Benedek Kansainvälinen olympiakomitea. (englanniksi)
Tohtori Tulpin anatomianluento

| Tohtori Tulpin anatomianluento |
| --- | --- |

Nimi:  Tohtori Tulpin anatomianluento
Tekijä:  Rembrandt
Valmistumisvuosi:  1632
Taiteenlaji:  maalaustaide
Korkeus:  169,5 cm
Leveys:  216,5 cm
Sijainti:  Mauritshuis
Paikkakunta:  Haag
Tohtori Tulpin anatomianluento on Rembrandtin öljymaalaus vuodelta 1632. Se on Mauritshuisin museon kokoelmissa Haagissa Alankomaissa. Maalaus on Rembrandtin merkittävimpiä tilattuja ryhmämuotokuvia myöhempien Yövartion ja Amsterdamin verankutojen killan esimiesten muotokuvan ohella.
Maalauksessa Amsterdamin kirurgikilta on kerääntynyt kirurgi Nicolaes Tulpin johdolla ruumiin ympärille tutkiakseen käden anatomiaa. Kuvan oikeassa alareunassa on avoinna anatomian kirja.
Tutkittava ruumis on sijoitettu diagonaaliin, jolloin maalauksen päähenkilö Tulp on voitu sijoittaa etualalle ruumiin ääreen. Yksilöllisesti kuvatut killan jäsenet on asetettu pöydän päädyn ympärille epäsymmetrisesti. Kolme keskimmäistä heistä kurkottuu kohti ruumista kiinnostuneina, mutta osa heistä on kääntynyt joko katsojaan tai anatomian oppikirjaan päin. Aiemmin ryhmämuotokuvissa henkilöillä oli tapana poseerata luokkakuvien tapaan riviasetelmassa.
Maalaus Mauritshuisin seinällä.
Keskushenkilö Nicolaes Tulp (1593–1674) oli Amsterdamin lääkärikillan professori ja anatomian ylilääkäri. Muut kuvan kirurgit ovat Jacob Block, Hartman Hartmansz, Adriaen Slabberaen, Jacob de Witt, Mathys Calkoen, Jacob Koolveldt ja Frans van Loenen. Ruumis kuuluu rikolliselle nimeltä Aris Kindt (alias Adriaan Adriaanszoon), joka tuomittiin hirtettäväksi aseellisesta ryöstöstä. Hänet oli teloitettu hirttämällä aikaisemmin samana päivänä kuin maalauksen asetelma. Ruumiin kasvot ovat puolittain varjossa, joka viittaa ”kuoleman varjoon” (umbra mortis), Rembrandtin usein käyttämään tekniikkaan.
Aiheesta muualla

Kuvia tai muita tiedostoja aiheesta Tohtori Tulpin anatomianluento Wikimedia Commonsissa
Tenstan kirkko

| Tenstan kirkko Tensta kyrka |
| --- | --- |

Sijainti:  Uppsala, Ruotsi
Kirkkokunta:  Ruotsin kirkko
Hiippakunta:  Uppsalan hiippakunta
Rakentamisvuosi:  1200-luku
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tenstan kirkko (ruots. Tensta kyrka) on Uppsalassa sijaitseva 1200-luvulta peräisin oleva tiilikirkko, joka tunnetaan erityisesti Johannes Rosenrodin 1430-luvulla tekemistä seinämaalauksista.
Kuvia

Kirkkoa sisältä.
Vanhin tunnettu kuvallinen esitys kirkosta, piirros 1630-luvulta.
Yksityiskohta seinämaalauksesta: Bengt Jönsson Oxenstierna.
Yksityiskohta seinämaalauksesta: Pyhä Birgitta ja paavi Urbanus V.
Aiheesta muualla

Kuvia tai muita tiedostoja aiheesta Tenstan kirkko Wikimedia Commonsissa
Tensta

Tenstan betonikerrostaloja.
Tensta on yksi Tukholman kaupunginosista. Se sijaitsee Spånga-Tenstan kaupunginosa-alueella. Sen asukasluku oli vuonna 2003 17 436, joista 70 % oli ulkomaalaistaustaisia.
Tenstan 16–64-vuotiaista asukkaista 86,1 % on maahanmuuttajia, lähinnä Aasiasta ja Afrikasta. Vuonna 2020 Tenstan kaikenikäisistä asukkaista liki 90 prosentilla oli juuret muualla kuin Ruotsissa, ja he ovat myös pääasiassa Afrikasta ja Aasiasta. 1980-luvulla alueella asui paljon suomalaisia, mutta sittemmin suomalaiset ovat vaurastuessaan muuttaneet arvostetummille alueille, ja tilalle on tullut muuttajia köyhemmistä maista. Tensta on Ruotsin poliisin erityisen hankalien lähiöiden listalla. Kaupunginosalla on ongelmalähiön leima, ja siellä on levottomuuksia.
Tenstan nimi on peräisin ruotsin kielen sanoista tena ja sta.
Tenstassa on kaksi Tunnelbanan asemaa, Tensta ja Hjulsta.
Historia

Kylänä Tensta mainitaan jo vuonna 1539. Vuonna 1965 Tukholma osti maat armeijalta ja laati sille yleiskaavan. Ruotsin miljoonaohjelman mukaisesti alueelle rakennettiin 6 000 kerrostaloasuntoa vuosina 1966–1972. Ensimmäiset asukkaat pääsivät muuttamaan alueelle 1967 ja vuonna 1969 valmistui pientaloalue. Tätä Tenstan länsiosaa kutsutaan nimellä Hjulsta.[lähde? ]
Järvan alueella toimii kuusi rikollisryhmää. Ainakin kaksi niistä käy keskenään jengisotaa, joka laajeni heinäkuussa 2020 kun mies puukotettiin kuoliaaksi. Elokuun lopulla poliisi ihmetteli vähäistä määrää ihmisiä Tenstan keskustassa.
Selvisi että rikollisjengit olivat julistaneet alueelle ulkonaliikkumiskiellon kello 18 lähtien väkivallan uhalla. Selitykseksi uskottiin että mahdolliset todistajat haluttiin pitää pois kaduilta. Tapaus osoitti rikollisten vaikutusvallan alueella.
Aiheesta muualla

Kuvia tai muita tiedostoja aiheesta Tensta Wikimedia Commonsissa
Tukholman kaupunginosat
Tellerupin lurit

Tellerupin lurit (lue venyttämällä: lur) ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Ejbystä Tanskasta vuonna 1808. Lurit olivat tutkijoiden mukaan uskonnollissävytteisten rituaalisten tilaisuuksien seremoniasoittimia. Nämä lurit ajoitetaan Monteliuksen periodille V eli 900–700 eaa.
Historiaa

Vuonna 1810 luovutti kreivi Wedell toisen lureista, jotka löytyivät jo vuonna 1808. Toinen lureista jäi Wedellin kartanoon (Wedellsborg).
Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina uhrattavia esineitä upottamalla ne lampiin tai meren lahtiin.
Kuvaus

Lurit muodostavat erittäin hyvin säilyneen parin. Niiden koristekiekoissa on kahdeksan koristepalloa, jotka on ensin valettu erikseen ja niitattu sitten koristekiekon aukkoihin. Lurit soivat D-vireisesti.
Timor-alor-pantar-kielet

Timor-alor-pantar-kielet on pieni kielikunta, joka sijoittuu Timorin saaren ja sen lähiympäristöön. Toisinaan sen katsotaan myös olevan yleisuusiguinealaisiin kieliin kuuluva kieliryhmä.
Kielikuntaan kuuluu 23 yksittäistä kieltä:
Alor-pantar-kielet
Abui
Kula
Sawila
Wersing
Kamang
Kui
Kafoa
Klon
Adang
Hamap
Kabola
Blagar
Reta
Tereweng
Kaera
Klamu
Sar
Teiwa
Länsipantar
Bunak
Fataluku
Oirata
Makasae-makalero